text: Skole til elever: Lav et løb og saml penge ind
  20 oktober 2015 kl. 15.53
  En skole i Hedensted er med til Knæk Cancer-projektet. Eller rettere: Eleverne er.
  Stjernevejsskolen i Hedensted har nemlig bedt eleverne om at arrangere et løb, hvor eleverne står for det hele: Organisation, reklame, presse, rute, sponsorer osv.
  Løbet var i dag og gav et beløb for hver kilometer, der blev løbet. Og pengene går til Knæk Cancer.
  15-årige Ida Sofia Laursen er en af de elever, der har arrangeret. Og det har været stressende, men fedt, synes hun.
  
  